  Майя Бывальцева Удмуртиысь Можга карын но Эгра ёросын коронавирус инфекциен черлан нырысетӥ учыръёсты пусйизы. Со сярысь 22-тӥ оштолэзе муниципал кылдытэтъёслэн тӧрооссы «ВКонтакте» мерлыко вотэсысь бамъёсазы ивортӥзы. Можгаын улӥсь 16-тӥ оштолэзе Москваысь берытскем. Чугун сюрес вокзалысен ик солэсь висёнлэсь тодметъёссэ пусйизы. Роспотребнадзорысь ӧнерчиос кык арняем карантинын улоно шуыса пуктэт сётӥзы. Лабораториын эскерыны басьтэм мазок возьматӥз, пиосмурт коронавирус инфекциен черламын. Черлам муртлэн висёнэз капчи ортче – дораз эмъяське, эмчиос нуналлы быдэ чаклало. Пиосмурт кышноеныз ӵош улэ. Бертэм дырысен татчыозь семья карантинын, калыке уг потало Михаил Трофимов, Можга карлэн тӧроезОзьы ик со пусйиз, висись адямилэн Можгаын улӥсьёсын кусыпъёсыз ӧй вал. Эгра ёросын шараям висись 19-тӥ оштолэзе озьы ик Москваысь бертӥз. Со нуналэ ик висёнлэсь тодметъёссэ шӧдыса, со эмчиосты ӧтиз. Лабораториын эскеронъёс коронавирус инфекциез возьматӥзы. Черламлэн висёнэз капчи ортче – Дэри ёрос эмъюртын эмъяське Александр Чирков, Эгра ёрослэн тӧроезТодэ вайытом, 22-тӥ оштолэзе 15 часлы Удмуртиысь 14 муниципал кылдытэтъёсын коронавирусэн висись 153 адями пусъемын вал.  Тегъёс: Тазалык Можга Эгра Удмуртия коронавирус  